Περίληψη ραψωδίας β:

Ο Τηλέμαχος συγκαλεί σε συνέλευση το λαό της Ιθάκης όπου καταγγέλλει τις αδικίες των μνηστήρων . Ο λαός τον συμπόνεσε χωρίς να μιλήσει. Αντίθετα οι Θεοί, και συγκεκριμένα ο Δίας, έστειλε μήνυμα υποστήριξης στον Τηλέμαχο, δύο αετούς. Το πέταγμα των αετών εξήγησε σωστά ο μάντης Αλιθέρσης και συμβούλευσε τους μνηστήρες να αλλάξουν την συμπεριφορά τους.

Οι μνηστήρες δεν φοβήθηκαν τα σημάδια του Θεού και αφού μίλησαν προσβλητικά, με αγένεια τόσο στον μάντη όσο στον Μέντορα, φίλο του Οδυσσέα( που μίλησε υπέρ του Τηλέμαχου και ανέλαβε να του δώσει καράβι για το ταξίδι του) έφυγαν για το παλάτι του Οδυσσέα.

Ο Τηλέμαχος ξεκινά τις προετοιμασίες για το ταξίδι του, αφού πρώτα προσεύχεται στη Θεά Αθηνά. Η Θεά θα τον συνοδεύσει στο ταξίδι με την μορφή του Μέντορα, για να τον προσέχει.

Περίληψη ραψωδίας γ

Το πρωί της 3ης μέρας της Οδύσσειας ο Τηλέμαχος έφθασε στην Πύλο, όπου συνάντησε τον βασιλιά της Νέστορα. Ο γέροντας Νέστορας που είχε επιστρέψει από τον Τρωικό πόλεμο δεν είχε σημαντικές πληροφορίες για τον Οδυσσέα και συμβούλευσε τον Τηλέμαχο να επισκεφθεί τον Μενέλαο στην Σπάρτη.

Το άλλο πρωί ξεκίνησε με τον γιο του Νέστορα, τον Πεισίστρατο, για την Σπάρτη.

Περίληψη ραψωδίας δ

Το βράδυ της 5ης μέρας έφθασαν στην Σπάρτη, όπου φιλοξενήθηκαν από τον Μενέλαο. Τόσο ο Μενέλαος όσο και η σύζυγός του Ελένη εξέφρασαν τον θαυμασμό τους για τον Οδυσσέα.

Την επόμενη ημέρα ο Τηλέμαχος ρώτησε πληροφορίες για τον πατέρα του κι ο Μενέλαος του είπε πως στο ταξίδι επιστροφής του είχε μάθει πως τον Οδυσσέα κρατούσε με τη βία η νεράιδα Καλυψώ στο νησί της.

Ο Τηλέμαχος βιάστηκε να επιστρέψει αλλά στο ταξίδι της επιστροφής του θα αντιμετώπιζε την δολοφονική ενέδρα που του χαν στήσει οι μνηστήρες, μ ένα καράβι λίγο έξω από την Ιθάκη. Την ενέδρα έμαθε κι η Πηνελόπη που έκλαιγε διπλά τώρα, για τον άντρα και τον γιό της.

***ΤΗΛΕΜΑΧΕΙΑ*** *ονομάζουμε την ενότητα των ραψωδιών α έως δ της Οδύσσειας, όπου βασικός πρωταγωνιστής αναδεικνύεται ο Τηλέμαχος, ο γιος του Οδυσσέα.(Να διαβάσω την Ανακεφαλαίωση στη σελίδα 50 του σχολικού βιβλίου)*

Ε.Μπενάκη